tomron87/hebrew-wikipedia-sentences-corpus huggingface dataset:
דאג קונה את היהלום בשביל "הדודן" אבי (דניס פארינה), יהלומן אמריקאי שארגן את הגנבה.
אחד משותפיו של פרנקי, שגנב איתו את היהלום, שולח אותו לאחיו, בוריס "הלהב" יורינוב (רייד סרבדזיג'ה) או בוריס "חומק-הכדורים", כדי לקנות נשק, כשבעצם הוא מתכנן לגנוב את היהלום ביחד עם אחיו, בסיוע אנשים אחרים, כדי שלא יהיה קשר ישיר אליהם.
טורקיש (ג'ייסון סטיית'האם) הוא יזם קרבות אגרוף בלתי חוקיים, ביחד עם שותפו טומי (סטיבן גרהאם).
השניים משכנעים את בריק-טופ (אלן פורד), שעומד בראש מערכת קרבות אגרוף וקרבות כלבים בלתי חוקיים, להוסיף למערכת ההימורים שלו את הקרבות של ג'ורג' "המדהים" (אדם פוג'רטי).
טורקיש שולח את טומי ואת ג'ורג' למחנה נוודים אירים (הכינוי Pikeys תורגם לעברית כ"צוענים") כדי לקנות לו קרוואן חדש, אך הנוודים מרמים את טומי ומוכרים לו קרוואן הרוס.
ג'ורג' מציע להם קרב עם ידיים חשופות, בו המנצח יקבל את הכסף שנועד לקניית הקרוואן.
מיקי א'וניל (בראד פיט) נלחם בג'ורג', ופוצע אותו קשות באגרוף אחד.
טורקיש אובד עצות לאחר שאיבד את המתאגרף שלו, ומגייס את מיקי כדי שיילחם בשבילם, תמורת הבטחה לקנות לאמו של מיקי קרוואן חדש.
בריק-טופ מסכים להצעה, בתנאי שהקרב יהיה מכור, ושמיקי ייפול בסיבוב הרביעי.
עם זאת, מיקי מבצע נוקאאוט ליריבו, מה שמעמיד אותו, את טורקיש ואת טומי בסכנת חיים.
בריק-טופ גונב את כל החסכונות של טורקיש, ומודיע לו שהוא רוצה להשתמש במיקי בשביל קרב נוסף; הוא מבהיר לטורקיש שמיקי צריך ליפול בסיבוב הרביעי, אחרת הדבר יהיה קריטי לחייו של טורקיש.
בינתיים, בוריס נותן לפרנקי אקדח בחינם, תמורת טובה - על פרנקי להגיש הימור אצל סוכני ההימורים, בשביל קרב אגרוף לא חוקי.
פרנקי מסכים, ובינתיים בוריס שוכר את סול (לני ג'יימס) ווויני (רובי ג'י), פושעים קטנים, לשדוד את סוכני ההימורים, ולגנוב את התיק של פרנקי, שבו נמצא היהלום.
השוד נכשל, משום שההימורים התבטלו, ולכן אין שום כסף אצל סוכני ההימורים.
המצלמה במקום תופסת את סול ווויני, אך השניים מצליחים לחטוף את פרנקי.
בוריס הורג את פרנקי, ולוקח את היהלום לעצמו, ומשאיר את סול וויני להתמודד עם ההיפטרות מהגופה.
בזמן שהם מתלבטים איך לעשות זאת, בריק-טופ, הבעלים של סוכנות ההימורים שסול וויני ניסו לשדוד, נכנס במטרה להרוג את סול וויני.
השניים נשברים ואומרים שאם יחוס על חייהם, הם ישיגו לו את היהלום תוך 48 שעות.
בו בזמן, "הדודן" אבי, ששומע מדאג "הראש" שפרנקי ביקר אצל סוכן הימורים, מודאג בגלל בעיית ההימורים של פרנקי, והוא טס ללונדון כדי לאסוף את היהלום בעצמו.
הוא שוכר את "שיני קליעים" טוני שימצא בשבילו את פרנקי.
טוני תופס את סול, ומוציא ממנו מידע על כך שבוריס "חומק-הכדורים" הוא זה שמחזיק ביהלום כרגע.
טוני ואבי חוטפים את בוריס, קושרים אותו ומכניסים אותו לתא-המטען של מכוניתם.
הם נכנסים לביתו ולוקחים את היהלום.
כשהם נוסעים משם, המכונית שלפניהם, שהיא במקרה המכונית של טורקיש וטומי, זורקת קרטון חלב, שפוגע בשמשה של המכונית של טוני; נגרמת תאונה ומכוניתו נכנסת בעמוד.
בוריס בורח ממנה, ונדרס מיד על ידי המכונית של סול וויני, שעוקבים אחר האנשים שחטפו את בוריס, כדי להשיג את היהלום עבור בריק-טופ.
אבי וטוני נכנסים לפאב כדי להתארגן, אך סול וויני נכנסים עם מסכות ומנסים לשדוד את היהלום מהם.
טוני מזהה שהאקדחים שסול וויני מחזיקים הם דימויים, שטעונים בכדורי סרק, ומאיים עליהם שיעזבו את הפאב.
בדרך ליציאה הם פוגשים את אבי, שבדיוק חזר מהשירותים, ומנסים לשדוד ממנו את היהלום.
בו זמנית נכנס בוריס לפאב עם רובה סער, ומאיים גם הוא על אבי שייתן לו את היהלום, ועל סול וויני שילכו משם.
טוני, שנמצא בחדר הסמוך, שומע זאת ופוקד על אבי להתכופף; אז הוא יורה בבוריס דרך הקיר.
ויני וסול לוקחים את התיק עם היהלום ובורחים משם.
טוני הולך בעקבותיהם כדי להחזיר את היהלום.
הם חוזרים לביתם, שם אבי לוקח את היהלום לעצמו, אך הוא נבלע על ידי כלבו של ויני.
אבי מנסה לירות בכלב שבורח משם, אך בטעות פוגע בטוני והורג אותו.
אבי מוותר וטס חזרה לארצות הברית.
בינתיים, מיקי מסרב לדרישת טורקיש כי יילחם שוב, אלא אם הוא יקנה בשביל אמו קרוואן מפואר.
טורקיש, שהוא חסר כל לאחר שבריק-טופ שדד אותו, מספר על כך לבריק-טופ שזועם עליהם, ושולח אנשים להרוס את העסק של טורקיש, ולשרוף את הקרוואן הנוכחי של אימו של מיקי, כשהיא ישנה בתוכו.
מיקי האבל מסכים לבצע את הקרב כדי שלא יגרום יותר צרות.
בריק-טופ מבהיר לכולם שאם מיקי לא נופל בסיבוב הרביעי, הוא הולך להרוג את מיקי, טורקיש, טומי וכל מחנה הנוודים של מיקי.
למרות המכות החזקות שמיקי חוטף בקרב, הוא מצליח להישאר עד הסיבוב הרביעי, שם הוא נותן נוקאאוט למתחרו.
טורקיש, טומי ומיקי בורחים מחוץ למקום, ובריק-טופ תופס אותם אך נהרג על ידי הנוודים.
טורקיש מבין שמיקי תכנן נקמה על אימו, הימר על עצמו כדי לקבל את כספי ההימורים, ואנשיו הנוודים ארבו לאנשי בריק-טופ במחנה שלהם והרגו אותם.
למחרת היום, טורקיש וטומי הולכים למחנה הנוודים ומוצאים אותו נטוש.
סוכנים ממשלתיים שחוקרים את רצח בריק-טופ, שואלים את טורקיש למעשיו; טורקיש מבחין בכלבו של ויני שמשוטט במחנה, ואומר להם שהוא רק הוציא את הכלב לטיול.
בו בזמן סול וויני נתפסים עם גופותיהם של טוני ופרנקי במכוניתם על ידי אותם הסוכנים.
טורקיש וטומי לוקחים את הכלב לווטרינר, שמוציא מבטנו צעצוע גומי, ויהלום.
השניים פונים לדאג "הראש" בנוגע למכירת היהלום, והוא מתקשר לאבי, שחוזר ללונדון.
ג'ייסון סטיית'האם - טורקיש, יזם קרבות אגרוף בלתי חוקיים.
סטיבן גראהם - טומי, שותפו לעסקים של טורקיש.
בניסיו דל טורו - פרנקי "ארבע אצבעות", גנב מקצועי עם התמכרות להימורים.
אלן פורד - בריק-טופ, ראש מערכת הימורים שמבוססת על קרבות אגרוף וקרבות כלבים לא חוקיים.
בראד פיט - מיקי א'וניל, נווד אירי ואלוף לקרבות עם ידיים חשופות.
דניס פארינה - "הדודן" אבי, יהלומן יהודי אמריקאי, שארגן גנבת יהלום.
רייד סרבזיג'ה - בוריס "הלהב" או בוריס "חומק-הכדורים", מוכר נשק לא חוקי, בעבר סוכן ק.ג.ב..
ויני ג'ונס - טוני "שיני קליעים", שכיר חרב, גנגסטר אנגלי.
מייק רייד - דאג "הראש", יהודי בעל חנות יהלומים באנגליה.
סורקה קיוזאק - גברת או'ניל
באתר "Rotten Tomatoes" הוא דורג עם ניקוד של 73%.
עם זאת, חלק מהמבקרים הצביעו על דמיון רב מדי לסרטו הקודם של גאי ריצ'י, "לוק, סטוק ושני קנים מעשנים".
בנוסף נטען לעיתים כי הוא חסר עומק.
המגזין "אמפייר" דירג את הסרט במקום ה-466 ברשימת 500 הסרטים הטובים בכל הזמנים.
הסרט זכה להצלחה רבה בבתי הקולנוע, עם הכנסות של 83 מיליון דולר לאורך השנים.
סנאפ הוא תת-ז'אנר בהיפ הופ.
הסנאפ התחיל בשנת 2001 בעיר באנקהד (Bankhead) שבמערב אטלנטה.
הסנאפ התחיל בשכונת הפשע באנקהד שבעיר אטלנטה.
היו שתי להקות שבעיקר השפיעו על הסנאפ וכבשו את מצעדי השירים שבארצות הברית:
D4L - עם להיטם Laffy Taffy שהיה למעלה מ-6 שבועות בראש מצעד ה-Billboard האמריקאי.
Dem Franchize Boys - כנראה ההרכב המשפיע ביותר על מוזיקת הסנאפ, עם שירם "Lean Wit It, Rock Wit It".
שהגיע למקום השביעי במצעד Billboard.
hi-hat - מצילות הי-הט .
גיטרת בס - כלי מיתר בעל 4 מיתרים או יותר דגש על הצלילים הנמוכים.
vocal track - רצועה קולית בתרגום חופשי.
main groove - הקצב המרכזי בשיר.
קראנק הוא בעצם הגרסה הראשונית של הסנאפ שנבנה על ידי ליל ג'ון.
שירי הסנאפ שונים משירים הקראנק בכך שאת הבס הכבד משירי הקראנק החליפו נקישות אצבע, והסינתיסייזרים הרועשים הוחלפו במקצבים מקוריים ומקפיצים.
שירי הסנאפ לא היו מאופיינים במילים שלהם אלא בהיותם "מקפיצים" ויותר ידידותיים לציבור הרחב.
שירי הסנאפ נפוצים גם בראפ הישראלי.
דוגמאות לשירי סנאפ ישראלים:Pop It UP" -KYD" וסאבלימינל - "MC Neto".
סנאפצ'ט (Snapchat; בתרגום מילולי לעברית, "שיחת תצלום") הוא ישומון לעריכת תמונות וסרטוני וידאו ולשיתופם.
הוא פותח בידי אוון שפיגל, בובי מרפי ורג' בראון, בעת לימודיהם באוניברסיטת סטנפורד.
המשתמשים ביישומון יכולים להוסיף לצילומיהם אפקטים מיוחדים וכן טקסטים וגרפיקה.
את התמונות וקטעי הווידאו הללו נהוג לכנות "סנאפס" .
הייחוד של היישומון הוא ביכולת לשלוח תמונות או מסרים שיוצגו בפני הנמען לזמן קצר בלבד, ואחר כך ייעלמו ויימחקו.
השולח של התמונות או הקטעים יכול לקבוע לכמה זמן יוכל מקבל ההודעה לראות את התמונה (החל מדצמבר 2013 הטווח הוא בין שנייה ל-10 שניות), ולאחר זמן זה, ההודעה תיעלם ממכשיר מקבל ההודעה, אך לא תימחק משרתי סנאפצ'ט.
באפליקציה אפשר לדעת מה מספר הצפיות של כל תמונה או סרטון ששולחים.
רוב המשתמשים באפליקציה נעים בין הגילאים 10 ל-23 שנים, ואילו אחוז המשתמשים מעל גיל 40 עולה מאז אוקטובר 2012. רבים השימושים בסנאפצ'ט ככלי לשליחת תמונות אישית, ו-30% מכלל ה"סנאפס" נשלחים בקבוצות.
באפריל 2013, 80% מכלל המשתמשים בסנאפצ'ט היו אמריקאים.
בנוסף פורסם פוטנציאל השיווק הגדול של האפליקציה אותו זיהו חברות כמו "טאקו בל" ואחרות.
על ידי הגדרת פרופיל הצרכן של החברה ברשת, החברה מוסיפה את המשתמש כבר באפליקציה.
והצרכן מצידו מסכים לקבל מסרים שיווקיים מהחברה לזמנים קצובים.
האפליקציה נכתבה על ידי רג'י בראון ואוון שפיגל כפרויקט הגמר שלהם באוניברסיטה באפריל 2011. בתחילה האפליקציה נקראה "פיקאבו" (Picaboo), השניים הביאו את בובי מרפי לפרויקט כדי שייכתוב את הקוד לאפליקציה.
בחודש יוני 2013 אפליקציית סנאפצ'אט הציגה את "סנאפקידז" (Snapkidz).
סנאפקידז היא חלק מהיישומים בסנאפצ'אט המקורי, וכאשר המשתמש נרשם ומספק את תאריך הלידה שלו סנאפקידז מופעלת.
היא מאפשרת לילדים לצלם, ולצייר אך באופן מקומי במכשיר, היא לא נותנת להם אפשרות לשלוח למשתמשים אחרים "סנאפס".
ב-1 בינואר 2014, התבצעה פריצה למערכת האבטחה של "סנאפצ'אט" על ידי האקרים.
הפריצה הביאה לגילוי של כ-4.6 מיליון משתמשים באפליקציה, ומספרי הטלפון שלהם.
צוות האפליקציה נאלץ בעקבות הפריצה להוציא עדכון מיידי לאפליקציה, וטען כי בעדכון יש אמצעי אבטחה משופר.
תביעות בנוגע לאחזור לאחסון תמונות
כתב העת פורבס דיווח במאי 2013 כי התמונות ב"סנאפצ'אט" לא נמחקות כפי שנטען, וכי ניתן לשחזר אותן עם מעט ידע טכני, גם לאחר שהגבלת הזמן פגה.
כתוצאה מכך הוגשה תלונה נגד "סנאפצ'אט" לוועדת הסחר הפדרלי, אשר קבעה כי "סנאפצ'אט" רימתה את לקוחותיה על ידי כך שגרמה להם להאמין שהתמונות נמחקות תוך מספר שניות.
"סנאפצ'אט" טוענת כי היא שומרת רק את 200 ה"סנאפס" האחרונים שנשלחו והתקבלו, אך אין תוכן ממשי שמאוחסן בשרתים.
בנוסף בחברה מסבירים כי אם הקובץ לא נצפה על ידי הנמען הוא נשאר על השרתים של "סנאפצ'אט" למשך 30 יום.
חששות בנוגע לפרטיות ואבטחה הועלו בדו"ח שפורסם בחודש דצמבר, 2013 על ידי ZDnet.com וגיבסון אבטחה.
שני מקרים אשר עלו בדו"ח אפשרו לשמות המשתמשים להיות מזוהים עם מספר הטלפון של המשתמשים, ללא קשר להגדרות הפרטיות של המשתמש.
בנוסף, ניתן היה להוריד כמות גדולה של פרטי חשבון המשתמש.
בדצמבר 2013 חברת גיבסון אבטחה ניסתה לקבל את תגובתה של "סנאפצ'אט" בנושא, אך ללא הצלחה.
בנוסף נושא הפרטיות לא טופל.
sexting (הודעות בעלות תוכן מיני)
ככל שמשתמשים רבים יותר נמצאים מתחת לגיל שמונה עשרה, כך הועלתה השאלה כיצד האפליקציה מסייעת בהפצת פורנוגרפיית ילדים ונוער.
מפתחי האפליקציה עומדים על כך שהאפליקציה אינה ידידותית להודעות מסוג זה, והם אינם מוכנים לסלוח על שימוש פורנוגרפי באפליקציה.
ב-14 בנובמבר 2013, המשטרה באוול, קוויבק, קנדה עצרה עשרה נערים בני 13–15 באשמת פורנוגרפיית ילדים.
הילדים לכאורה צילמו ושיתפו תמונות של נערות דרך "סנאפצ'ט".
במאי 2022 צנחו מניות החברה ביותר מ-40% שהם 15 מיליארד דולר עקב מכתב שפרסם אוון שפיגל, מנכ"ל סנאפצ'ט, לעובדים, שבו התריע שהחברה לא תהיה רווחית כבעבר: "כמו חברות רבות, אנחנו ממשיכים להתמודד עם עליית האינפלציה והריביות, מחסור בשרשרת האספקה ושיבושי עבודה", כתב שפיגל.
עוד הוסיף כי סנאפצ'ט מושפעת מהמלחמה באוקראינה ומשינויי מדיניות בעולם, כגון מדיניות הפרטיות החדשה של אפל.
כל הדברים הללו משפיעים דרמטית על תקציבי הפרסום והמודעות שמגיעים לסנפאצ'ט, ויש לכך באופן טבעי פגיעה ישירה ברווחי החברה.
ב-21 ביולי 2022 לאחר פרסום הדוחות הרבעוניים, החברה הודיעה על ירידה חדה בהכנסות מפרסומות עקב שינוי מדיניות הפרטית של אפל (קרוב למאה אחוז מהכנסות החברה הן מפרסומות), כמו כן הודיעה החברה כי היא נפגעה כתוצאה מהלחימה באוקראינה ומהאינפלציה הגואה.
באופן חריג במיוחד מנכל החברה הודיע כי בשל המשבר הוא מתחייב לכהן בתפקידו עד לסוף שנת 2027 במשכורת של דולר אחד בשנה, עוד הודיעה החברה כי היא נמנעת מלפרסם את הצפי להכנסות עתידיות לרבעון השלישי בשנת 2022, מניית החברה הגיבה בירידה של 37 אחוזים.
עד חודש אוקטובר 2022, לאחר ירידות כמעט ללא הפוגה, השלימה החברה ירידה של 91 אחוז מהשיא שנקבע באוקטובר 2021, לשווי שוק של 14 מיליארד דולר.
ירידה שלא הייתה כמותה בחברה טכנולוגית מאז בועת הדוט-קום.
במאי 2017 פורסם מחקר של החברה המלכותית לבריאות הציבור של בריטניה שהעלה ששימוש התכוף במדיה חברתית עשוי להוביל למשבר נפשי בקרב צעירים.
הסיבה לכך, לטענת החוקרים, היא שמדובר בשירותים מבוססי תמונות המעודדים את המשתמש להשוות את עצמם לאחרים.
סנג'אי וקרייג היא סדרה קומית מונפשת המופקת ומשודרת בערוץ ניקלודיאון.
הסדרה החלה את שידוריה ב-25 במאי 2013 בארצות הברית וב-16 בינואר 2014 בישראל.
האנימציה שבסדרה דומה מאוד לזו שבסדרה "ההמבורגרים של בוב" של ערוץ Fox האמריקאי, זאת משום שאותם מעצבי דמויות ואנימטורים יצרו את שתי הסדרות.
בעקבות ההצלחה של הסדרה, ערוץ ניקלודיאון הזמין עונה שנייה לסדרה שעלתה לשידור ביולי 2014.
ב-11 ביוני 2014, הסדרה חודשה לעונה שלישית, ובה יהיו 20 פרקים.
העונה עלתה לשידור ב-7 בספטמבר 2015. הסדרה הסתיימה ב-29 ביולי 2016 בארצות הברית וב-16 באוגוסט 2016 בישראל, לאחר שלוש עונות ו-60 פרקים.
הסדרה עוקבת אחר מעלליהם של סנג'אי פטאל, ילד בן 12, וקרייג, נחש המחמד המדבר של סנג'אי.
סנג'אי מנסה יחד עם חבריו-הקטור ומייגן להסתיר את העובדה שקרייג יכול לדבר,יש לציין שהוריו של סנג'אי מודעים לעובדה זו.
סנג'אי פאטל (מאוליק פאנצ'ולי/יובל סגל) - ילד בן 12 קופצני.
הודי-אמריקאי המתגורר בעיר בארצות הברית.
חברו הטוב ביותר הוא קרייג, נחש המחמד המדבר שלו.
מעריץ מושבע של משחק הווידאו "קארטה האגודלים של אהרון הגבר", וכן מעריץ את הדיקסונים, אותם הוא מנסה להרשים בכל פעם מחדש.
בפרק מסוים גילה לקרייג את שמו הסודי מה שגרם ליקום לקרוס אל תוך עצמו.
קרייג סליטרס (כריס הארדוויק/צביקה פורמן) - נחש המחמד המדבר של סנג'אי.
לרוב מתחפש מבלי שיזהו אותו.
נשמר בסוד כנחש מדבר בעזרת חבריו של סנג'אי.
חברו הטוב ביותר של סנג'אי, ומסוגל לאכול כמות עצומה של כנפיים.
מאוהב בדרלין, אמו של סנג'אי אך רגש זה אינו הדדי.
דרלין פאטל (גריי דלייל/מאיה בר שלום) - אימו של סנג'אי העובדת כאחות בבית חולים.
כאשר היא נמצאת בחושך היא משתגעת.
וי-ג'אי פאטל (קונאל נייאר/אלדד פריבס) - אביו של סנג'אי, בעל חנות מקומית.
בעברו היה לחנון, ולכן בנה לו רובוט מסיבות, אם כי זה פרקו לאחר שהוריד את תחתוניו.
בפרק מסי-בוט חוזר מתגלה כי ויג'יי תיקן אותו וקרא לו אומני-בוט מסי-בוט חזר בגלל אהרון הגבר.
ובסוף הפרק מסי-בוט עדיין היה חיי.
מייגן ספארקלס (לינדה קרדליני/מאיה בר שלום) - חברתו של סנג'אי, חכמה ותחרותית בעלת כושר מנהיגות ויפת תואר.
מאוהבת בסתר בסנג'אי, אם כי רגש זה אינו הדדי.
הֶקְטוֹר פלאניגן (מאט ג'ונס/ערן מור) - חברו של סנג'אי.
בעל רטייה על עינו הימנית.
מעצבן את חבריו בקלות, ומתנהג לרוב בצורה מוזרה.
בל פפר (ניקה פוטרמן/מונה מור) - נערה מתבגרת, עובדת חנות משחקי הווידאו "משחקי וידעוף".
סנג'אי מאוהב בה, אם כי אינו מצליח לבטא את רגשותיו אליה.
פני פפר (ג'ון דימאג'יו/אלדד פריבס) - אביה של בל, מנהל "משחקי וידעוף".
אהרון הגבר (כריס דייליה/ערן מור) - שחקן פעולה מפורסם מסרטי אקשן.
מוערץ באופן יוצא דופן על ידי סנג'אי וקרייג.
נוטה להתעצל ולהתרברב, לעיתים קרובות נוהג להשתמש במשפט "באמא שלי".
סנדי דיקסון (גריי דלייל/מונה מור) - הבת היחידה מבין "הדיקסונים".
לרוב היא זו שמדברת כאשר הדיקסונים מופיעים, ומכנה את סנג'אי וקרייג "חננות".
סקאבס דיקסון (גריי דלייל/גיא רושיניאק/ניר טרטר) - אחיה של סנדי, ואחיו של ריצ'רד.
ריצ'רד הקטן דיקסון (נולן נורת'/גיא רושיניאק/ניר טרטר) - האח הצעיר ביותר מבין "הדיקסונים".
מבוקש על ידי המשטרה ועושה הרבה בעיות, מבוסס על ליטל ריצ'ארד.
ברנדה דיקסון (גריי דלייל/מונה מור) - אמם של "הדיקסונים".
בעלת עודף משקל, וכן נוהגת להתנהג בזלזול.
לזלי אברהם נודמן (טוני הייל/גיא רושיניאק/שרון בורגאוקר/ניר טרטר/אלי לולאי) - שכנו של סנג'אי, ומתעב את נחשו (ונחשים בכלל).
נודמן שונא את קרייג, וחולם להורגו.
כמו כן, נודמן הוא מטרתם של סנג'אי וקרייג למתיחות.
אהבתו הגדולה היא חתולתו (שזכה בה כפרס ניצחון מדארלין פאטל במשחק "כדור ישבן" לאחר שניצח באמצעות רמאות) וגידול שיחי האוכמניות, שגורמות לו לבעיות עיכול.
ארנבוני (נולן נורת') - הוא בדרן קרנבל הוא נחשב למסתורי, קסום, ומפחיד על ידי אנשים רבים.
באחד הפרקים מתגלה שהקול שלו נעלם וזה היה הקול של קרייג, הוא בדרך כלל רוקד אבל אף אחד לא מבין למה.
בפרק יום הארנב מתגלה לכולם כי סנג'אי וקרייג עשו הוצאה כפולה.
חבר טוב של דולף לונדגרן.
על פי אחד מיוצרי הסדרה ג'יי האוול, הרעיון לסדרה עלה לו ולג'ים דירסצ'בארגר בזמן שעבדו על קומיקס עם עלילה זהה.
הרעיון המקורי והראשוני בא מסיפורים שהאמהות של ג'ים והאוול סיפרו להם בילדותם.
האוול אמר כי מאחר שמפיקי הסדרה וויל מקרוד וכריס ויסכרדי כבר יצרו סדרה עבור ניקלודיאון הם עזרו לו ולג'ים להוסיף הומור המותאם לילדים.
שלא כמו מרבית סדרות האנימציה לילדים, הסדרה אינה מסתמכת על תסריט מסודר אלא על תרחישים.
בסוף 2013 אושרה עונה שנייה והיא עלתה ב-2014.
מספר הפרק (בסדרה)מספר הפרק (בעונה)שם הפרק בעבריתשם הפרק באנגליתתאריך שידור מקורי211-אהרוטב הסודיBoatin' Down the River12 ביולי 20141-בבריכת הרוחותGhost Pool19 ביולי 2014222-אבלי חולצותShirts Off26 ביולי 20142-בהשם השניMiddle Shame233-אנערות זוהרDolled Up2 באוגוסט 20143-בהמרוץ לחללSpace Race244-אהתינוקות של מקיBarfy's Babies20 בספטמבר 20144-בכדור ישבןButts Up255קרון המצוירים המפחיד של
Busters5616-אשירג'איSongjay19 ביולי 201616-באיש הצווחהMan of Squeal20 ביולי 20165717-אכרטיס חברותFriend Card25 ביולי 201617-בחולים על היםBeach Butts5818-אג'ייג'יי וגרגJJ and Greg21 ביולי 201618-במיוחד אופןTuff Rider26 ביולי 20165919-ארכבת החלל לחללSpace Train to Space27 ביולי 201619-בבור הנחשיםThe Snake Pit28 ביולי 20166020בויה בוליווד (פרק סיום העונה)Booyah for Bollywood29 ביולי 2016
מבקר הטלוויזיה של העיתון סן פרנסיסקו כרוניקל, דוד וויגנט, אמר כי התוכנית "מצחיקה ומתוחכמת" וגם "מבינה מה לילדים ומה לא".
מבקר הטלוויזיה של ניו יורק דיילי ניוז, דוד הינקלי, נתן לסדרה שלושה מתוך חמישה כוכבים ואמר "סלפסטיק אבסורדי שבחיים האמיתיים היה גורם לך למות".
מרה אקין מאתר The A.V.
Club נתנה לסדרה ציון "A".
כתבת הטלוויזיה של Common Sense Media, אמילי אשבי, נתנה לסדרה שני כוכבים מתוך חמישה ונימקה:
פרק הבכורה של הסדרה זכה ל-3.6 מיליון צופים.
גם שאר פרקי הסדרה זכו לנתונים נאים, ועמדו על ממוצע של כ-2 מיליון צופים.
סנאן חסן קאסם עבדאלקאדר הוא אדריכל ומתכנן ערים פלסטיני בישראל.
ב-2007 הוא השתתף בביאנלה השביעית בסאו פאולו בברזיל, ופרסם את ספרו Architecture of (in)Dependence בו הוא מציג את אפשרות הפיכת חייהם של פלסטינים בישראל מחיים תת-אורבאניים לחיים אורבאניים עכשוויים.
עבדאלקאדר הקים את משרדו, סנאן אדריכלים, בהרצליה בשנת 1995, וביפו ב-2015. תוך תכנון מספר פרויקטים פרטיים וציבוריים, ביניהם בית המשרבייה הנודע, הוא יצר פלטפורמה ציבורית בה נחשב תהליך התכנון לאקט קולקטיבי וכמרחב לפעילות אזרחית.
כשסיים את לימודיו התיכוניים, עבר לגרמניה והחל ללמוד הנדסה אזרחית באוניברסיטת המבורג למדעים מדויקים, לפני שעבר לארכיטקטורה באוניברסיטת קייזרסלאוטרן.
עבדאלקאדר החל ללמד במחלקה לארכיטקטורה באוניברסיטת תל אביב בשנת 1998, והקים יחידת לימוד ותכנון בשם "(א)פורמלי" באקדמיית בצלאל לאמנות ועיצוב בשנת 2006. בשנת 2011 הוזמן להרצות באוניברסיטת דסאו בגרמניה.
בשנת 2016, אושר מינויו של עבדאלקאדר לתואר פרופסור על ידי המועצה להשכלה גבוהה, ובכך הפך לפרופסור הערבי הראשון בתולדות ערבי 1948 בתחום הארכיטקטורה.
בשנת 2018 הקים עבדאלאקדר את מכון חקר התרבות הערבית באמנות, עיצוב וארכיטקטורה.
המכון עוסק בחקר תחומי ייצור התרבות השונים בהשען על אפיסטמולוגיה ערבית ואסלאמית בכלל, ופלסטינית בפרט, בניסיון לשחרור תודעתי ממערך הכוחות הקולוניאלים.
סנאי קרקע הררי (שם מדעי: Xerus princeps) הוא מין מכרסם מהסוג סנאי קרקע החי במחילות ולא על העצים כמו שאר הסנאים.
הוא נפוץ באפריקה שמדרום לסהרה.
סנאי זה דומה מאוד במראהו לסנאי כף קרקעי וקשה להבדיל ביניהם, אך סנאי הוא מעט גדול יותר ובעל גולגולת שונה מעט מסנאי הכף עם שיניים כתומות.
כמו קרובו הוא בעל 2 פסים לבנים מצידי הגוף וזנבם גדול ורחב.
הם בעלי רגליים ארוכות והם משתמשים בהם כדי לעמוד זקוף לאורך זמן.
הגוף בעל פרווה קצרה בצבע חום-קינמון והעיניים גדולות ומוקפות פסים לבנים.
תפוצה: הסנאי חי בטבע באזורים צחיחים והרריים בדרום מערב אפריקה בדרום מזרח אנגולה, מערב נמיביה ומערב דרום אפריקה.
הוא נפוץ בעיקר בפארק הלאומי ריצ'טרסוולד.
סנאי קרקע חלק (שם מדעי: Xerus rutilus) הוא מין בסוג סנאי קרקע של סנאים החיים במחילות באדמה, ברחבי הסוואנות של אפריקה, במקום בין העצים.
סנאי זה הוא בעל פרווה חלקה יותר מקרוביו ובהיר יותר מהם וכן אין לו פסים לבנים לאורך הגב.
הם בעלי זנב גדול וכהה והפנים כתומות.
לסנאים גם כף רגל גדולה ויציבה והיא עוזרת להם לברוח כשיש סכנה היישר לתוך המחילה.
הם חיים בחבורות קטנות מסביב למחילה גדולה שהם אף פעם לא מתרחקים ממנה.
כמו רוב הסנאיים הם יוצאים לשוטט ביום.
הם יכולים לאכול מספר סוגי צמחים רעילים יחסית.
תפוצה: הסנאי חי בטבע בערבות עשב, סוואנות ואזורים צחיחים ברחבי אפריקה המזרחית במדינות: ג'יבוטי, אריתריאה, קניה, אתיופיה, סומליה, סודאן, טנזניה ואוגנדה.
סנאי קרקע (שם מדעי: Xerus) הוא סוג של מכרסמים קטנים החיים בערבות העשב והסוואנות של אפריקה וכן באזורים יבשים יותר ושייכים לקבוצת סנאיי קרקע ששייכים למשפחת הסנאיים.
סנאים אלה חיים במושבות במחילות באדמה והם מתקבצים יחד הן זכרים והן נקבות.
הזכרים גדולים מהם ואגרסיביים יחסית אחד לשני.
הם ניזונים בעיקר מזרעים ומצמחי קרקע בתוספת חרקים שונים, פטריות, ביצי ואף חולייתנים קטנים.
תוחלת חייהם קצרה מאוד בטבע.
תפקידם האקולוגי מקביל לנובחניות של ערבות אמריקה הצפונית, הלמינג של הטונדרה או הויסקאש הדרום אמריקני.
בסוג זה קיימים 4 מינים:
סנאי קרקע מפוספס (Xerus erythropus) - נפוץ בדרום מרוקו, דרום מאוריטניה ובסנגל.
סנאי כף קרקעי (Xerus inauris) - נפוץ בנמיביה, בוסטואנה, זימבבואה ודרום אפריקה.
סנאי קרקע הררי (Xerus princeps) - נפוץ בדרום אנגולה ובנמיביה.
סנאי קרקע חלק (Xerus rutilus) - נפוץ בצפון סודאן עד צפון טנזניה.
סנאים (שם מדעי Sciurinae) היא תת-משפחה במשפחת הסנאיים.
תת-משפחה זו בעלת 20 סוגים ו80 מינים.
הם חיים בעיקר על העצים ביערות ברחבי העולם וחלקם יכולים גם לדאות למרחקים קטנים.
סנאים אלה מכונים סנאים דואים.
לכולם זנב ארוך, עיניים ואזניים גדולות גדולות והם ניזונים בעיקר מאצטרובלים ומבלוטים של עצים, בעיקר של עצים מחטניים.
סנאיי קרקע (שם מדעי: Xerinae) היא תת-משפחה של סנאיים החיים ברחבי ערבות, סוואנות, יערות, יערות גשם ומדבריות ברחבי העולם וחיים במחילות בקרקע.
תת-משפחה זו מונה 130 מינים, 23 סוגים ב-3 שבטים: סנאי קרקע אפריקנים (Xerini), מרמיטות (Marmotini) וסנאי קרקע ענקים (Protoxerini).
בני תת-משפחה זו משתנים בגודלם מגודל של מרמיטה עד לגודל של סוסליקים קטנים, כשהגדולה שבהם, מרמיטה אלפינית, יכולה לשקול עד 8 ק"ג.
הם חיים בערבות העשב, מדבריות, סוואנות, יערות ויערות גשם ברחבי העולם ומחפשים זרעים ועשבים וכן גם עלים, פירות וחרקים.
כמו הנובחניות, חלקם חופרים מנהרות נרחבות לאורך קילומטרים ועד עומק של 3 מ' מתחת לאדמה, ובהן הם מתרבים ואילו אחרים כמו סנאי סבך ירוק שוכנים על עצים.
לסנאים אלה ישנה גם השפעה אקולוגית רבה: טורפים רבים (בעיקר שועלים, חמוסים ועופות דורסים) ניזונים מהם, ומכרסמים וזוחלים רבים שוכנים במאורות שכרו.
גם הצמחים מושפעים מהם, הן לטובה, בשל החפירה והעלאת החומרים מתחת האדמה, והן לרעה, עקב אכילת הצמחים וזרעיהם.
הם גם מזיקים לאדם אשר צד אותם לעיתים.
סנאים יפים (שם מדעי Callosciurinae) היא תת-משפחה במשפחת הסנאיים.
בני קבוצה זו מכונים "סנאים יפים" ע"ש הסוג Callosciurus שפירושו "סנאי יפה", עקב צבעיו החזקים.
סנאים אלה חיים רק בדרום-מזרח אסיה והם שוכני עצים בעיקרם.
הם מונים 14 סוגים ו60 מינים.
סנאי יפה (Callosciurus) - בו סנאי פרבו
סנאפטוק היא תוכנית טלוויזיה ישראלית המשודרת החל מ-1 בינואר 2017 בערוץ KidZ.
את הסדרה מנחה השחקנית גאיה שליטא כץ.
גאיה שליטא כץ מארחת מגוון של ידוענים ישראליים ומוכרים לילדים ונוער, והם משתפים אותה בתמונות שמופיעות בחשבון האינסטגרם שלהם, מה הם עושים בתמונות וכדומה.
פינה בתוכנית היא 'כמה אתה קלישאת אינסטגרם?', בה שליטא כץ שואלת את הידוען שאלות שבסופו של דבר בוחנות אם הוא מכור לאינסטגרם או לא.
סנאי קרקע ארקטי (שם מדעי: Spermophilus parryii) הוא מין של מכרסם ממשפחת הסנאיים המצוי באזור הארקטי.
אורכו של הסנאי הארקטי 40 ס"מ ומשקלו הממוצע 750 גרם כשהזכרים גדולים בערך ב-100 גרם מהנקבות.
הם בעלי פרווה אפורה עם פנים, בטן וגפיים זהובים-בהירים והזנב כהה.
לסנאי פנים קצרות ואוזניים קטנות והזנב שמוט ולא מורם למעלה כמו שאר הסנאים.
הסנאי חי באזור הארקטי שבין צפון קנדה ועד לקולומביה הבריטית ולדרום הטריטוריות הצפון-מערביות.
הוא מצוי גם ברחבי אלסקה ובסיביר.
תפוצתו היא בעיקר באזורי טונדרה.
הסנאי ישן במחילות בחורף ומתעורר באביב.
הוא ניזון מגרגרים, זרעים ופירות שונים אותם הוא אוכל כדי להתפטם לקראת החורף.
הוא מכין לעצמו מזווה במאורה מכוסת העלים ובה הוא מסתתר.
הסנאי הוא גם טרף חשוב לרוב החיות הארקטיות.
הוא נטרף על ידי שועל אדום, שועל שלג, שונר, זאב, גרגרן, סמורים, דוב גריזלי, עיט זהוב ודורסי לילה.
סנאי קרקע קליפורני (שם מדעי: Otospermophilus beecheyi) הוא מין של מכרסם ממשפחת הסנאיים המצוי בדרום-מערב ארצות הברית.
אורכו של סנאי הקרקע הקליפורני 30 ס"מ ואורך הזנב 15 ס"מ.
הסנאים בעלי פרווה כסופה אפורה ומנומרת בלבן והראש לבן עם פס חום על קצה ראשו.
הזנב ארוך ועבה והרגליים קצרות.
הסנאים חיים בצוקים וביערות פתוחים ושדות ברחבי קליפורניה ואורגון ונפוצים גם בוושינגטון ובנבדה.
הם מדרימים גם עד חצי האי באחה קליפורניה.
הם ניזונים ממיני זרעים, ירקות, פרחים, שורשים, פטריות וגם מחרקים ומביצים שהם מוצאים.
שיניהם הקדמיות עוזרות בהתמודדות עם אגוזים וזרעים קשים.
הטורפים העיקריים שלהם הם נחשי עכסן וכן עיטים, שונרים, גיריות אמריקאיות, רקונים, שועלים והרמינים.
הסנאים חיים בחבורות בהם ישנו זקיף המשמיע קריאות אזעקה למראה טורף ונותן אות לכולם לברוח.
סנאי ננסי נאוטרופי (שם מדעי: Sciurillus pusillus) הוא מין של מכרסם ממשפחת הסנאיים המהווה מין יחיד בסוגו (Sciurillus) ובתת-משפחתו (Sciurillinae).
סנאי קטן זה שונה גנטית מכל שאר מיני הסנאים.
הוא בעל אוזניים קצרות וזנב רחב וצבעו אפור עם ראש מעט אדמדם וכן תחתית הרגליים והזנב אדמדמים.
הוא בעל זנב ארוך ושעיר העוזר לו להתאזן ביער.
הסנאי חי ביערות הגשם בין ענפי העצים ולעיתים בקני טרמיטים אילניים.
הוא ניזון מפירות ואגוזים ובעיקר מפירות העץ Parkia.
סנאי קרקע ענקים (שם מדעי: Protoxerini) הוא שבט סנאים המצויים ביערות הגשם, היערות והסוואנות של יבשת אפריקה.
קיימים שישה סוגים של סנאי קרקע ענקים, המחולקים לשישים מינים:
סוג סנאי סבך (Paraxerus) – בו המין סנאי סבך ירוק
סנאן ראיס היה שודד ים יהודי אשר הפליג עם האדמירל המפורסם של הצי העות'מאני, ח'יר א-דין, המכונה "ברברוסה".
ראיס נולד למשפחה ממוצא יהודי ספרדי שעברה בגירוש ספרד אל שטחי האימפריה העות'מאנית.
ישנם מספר מקרים של יהודים שנמלטו מחצי האי האיברי והחליטו לנקום באימפריה הספרדית על ידי תקיפת ספינותיה בים, אסטרטגית נקמה רווחית כנגד הרדיפה הדתית של האינקוויזיציה.
סנאן היה מבוסס בכמה נקודות בים התיכון אחת מהן היא האי סנטוריני, ונלחם בכמה קרבות חשובים כנגד הספרדים והאימפריה הרומית הקדושה, שבזמן ההוא נשלטו על ידי אותו אדם, קרל החמישי.
כינויו "היהודי הגדול", ניתן לו ב-1528 על ידי מושל הודו הפורטוגזית, אשר בטעות חשב שסנאן נשלח בפקודת סולימאן המפואר על מנת לסיע למלך קליקוט.
מקורות אחרים טוענים כי השם ניתן לו עקב הימלטותו מעימות עם סיירת נוצרית או שהכינוי בא מעניינו באסטרולוגיה.
ב־1523 הצטרף סנאן לח'יר א-דין, מושל אלג'יריה הקוסארי.
בשנת 1538, סנאן הפליג עם האדמירל המפורסם של הצי העות'מאני, ח'יר א-דין, לקרב פרבזה, נגד צי של קרל החמישי קיסר האימפריה הרומית, בפיקוד אנדראה דוריה.
סנאן הציע להנחית את הכוחות באקטיום, אשר במפרץ ארטיה, ליד פרבזה.
ברברוסה התנגד לרעיון בתחילה, אולם לאחר שהסכים, התברר מהלך כזה אשר הוביל לניצחון האימפריה העות'מאנית בקרב.
בסביבות שנת 1540, בנו של סנאן הפליג בים על מנת לפגוש את אביו לאחר אחד מניצחונותיו של האב.
הילד נתפס ונלקח בשבי על ידי כוחותיו של קרל החמישי, ונמסר לידי הלורד של אלבה, אשר הטביל אותו וגידל אותו בחצר המלך.
אדמירל ח'יר א-דין ניסה כמה פעמים לפדות את בנו של סנאן, אך לא הצליח.
בזמן ששט בקרבת מקום ב-1544, ברברוסה שלח שליח אל אלבה על מנת לנסות לשחרר את בנו של סנאן.
לורד האי השיב כי נקיפות מצפונו הדתי מונעות ממנו למסור נוצרי אשר עבר טבילה לכופר.
ברברוסה נתקף זעם למשמע תגובתו, והורה לחיילו לפלוש אל העיר פיומבינו.
חייליו בזזו, ופוצצו מבצר בעיר, ורק לאחר מכן הסכים הלורד של אלבה לשחרר את הילד.
מקום קבורתו של סנאן ראיס אינו ידוע.
בעבר היו סבורים כי הוא קבור בבית הקברות היהודי באלבניה, אולם בהמשך התגלה שאין זה כך.
הבלבול נוצר עקב העובדה שהיה אדמירל עות'מאני אחר, בשם דומה, "סנאן יוסוף פאשה", והאחרון שימש בצי העות'מאני בשנים 1550–1553, בסמיכות לשנות פעילותו של סנאן ראיס.
סנאי קרקע בלדינג (שם מדעי: Urocitellus beldingi) הוא מין של מכרסם קטן ממשפחת הסנאיים המצוי בהרי מערב אמריקה הצפונית בגובה 2,000 עד 3,600 מטרים מאגם טאהו עד הקינגס קניון.
הסנאי חום-זהוב עם בטן בהירה ושיער הגב והזנב חום-קינמון.
הוא בעל אוזניים קצרות וזנב קצר ועגלגל.
לסנאי לחיים קטנות אך עיניים גדולות והוא מזדקף לעיתים קרובות על שניים.
סנאים אלה חיים במערב ארצות הברית במדינות: צפון אורגון, חלק קטן מוושינגטון, צפון קליפורניה, דרום-מערב איידהו, צפון ומרכז נבאדה וצפון יוטה.
הם מעדיפים לחיות בשטחי ערבות עשב, פרריה ולמורדות הרים, אך לא ביערות צפופים וגם לא באזורים בהם הדשא קצר מדי.
סנאים אלה צריכים שטח ראייה רחב כדי להבחין בטורפים מרוחקים.
תזונתם כוללת עלים, דשאים, אגוזים, פרחים, פטריות, שורשים, נבטים, חרקים, נבלות וחולייתנים קטנים.
המזון נתפס בכפות הקטנות ונאכל בעמידה.
סנאים אלה צריכים לאכול במשך כל הקיץ כדי לשרוד בעודם בתרדמת חורף בחורף הקר.
הסנאים משמשים טרף עיקרי לבעלי חיים רבים: שונר מצוי, זאב אפור, סמורים, גירית אמריקאית ועיטים.
הסנאים חיים בקבוצות קטנות עם זקיפים העומדים על המשמר בחיפוש טורפים.
כאשר זקיף רואה טורף מתקרב הוא שולח אותות אזעקה קוליים .
אותו אלה מורכבים משני סוגים: הסוג הראשון מיועד ליידע על טורפים שאינם מהווים סכה מיידית, כמו חתולים המנסים לארוב לקרבנם.
מהרגע שטורף כזה התגלה בדרך כלל הוא כלל איננו מאיים עליהם והם רק צריכים להיות ערניים.
הסוג השני המופעל על טורפים מאיימים יותר כמו עיטים, היכולים לעוט עליהם בכל רגע והמסר מהאות הוא לברוח למאורות.
סנאי קרקע אפריקנים (שם מדעי: Xerini) הוא שבט של מכרסמים ממשפחת הסנאיים מתת-משפחת סנאיי קרקע בתוכו 3 סוגים ושישה מינים.
הם קרובים לשבט סנאי קרקע ענקים המצוי גם הוא באפריקה וקרבה רחוקה יותר למרמיטות של האזור ההולארקטי.
בני שבט זה חיים באפריקה שמדרום לסהרה ובדרום אסיה (והובאו לאיים הקנריים) והם דומים במראם לסנאים רגילים, בעיקר בזנבם הסמור כלפי מעלה.
כמו קרוביהם הם חיים במחילות בערבות עשב, סוואנות ובמדבריות.
אלו מכרסמים קטנים באורך 160–400 מ"מ שלחלקם פסים לאורך גופם.
לעיתים הם עומדים זקופים כדי לצפות על טורפים המתקרבים אליהם.
מין סנאי קרקע מפוספס (Xerus erythropus)
מין סנאי כף קרקעי (Xerus inauris)
מין סנאי קרקע הררי (Xerus princeps)
מין סנאי קרקע חלק (Xerus rutilus)
סנאי רטופה הודי (שם מדעי: Ratufa indica) הוא מין של סנאי גדול מהסוג רטופה אשר חי בתת-היבשת ההודית ביערות של הודו.
זהו אחד מהסנאים הגדולים ביותר בעולם והוא מגיע לגודל של חתול בוגר, באורך של 36 ס"מ, זנב באורך 0.9 מטר ומשקל של 2 ק"ג בבגרות.
הסנאי בעל פרווה עבה בצבע אדום-ערמוני והזנב, הכתפיים והעורף בצבע צהבהב-קרם עד לבן.
האוזניים גדולות ושחורות והפנים ורדרדות-חומות כהות.
לסנאי זנב ארוך העוזר לו לשמור על איזון תוך כדי תנועה בין הענפים.
תפוצת הסנאי היא ביערות נשירים ויערות ירוקי עד בהודו עד למאדהיה פרדש.
הוא שוכן על העצים ומגיע עד לצמרות ויכול לקפץ עד לאורך 6 מטרים.
הוא יורד רק לעיתים נדירות לקרקע.
הסנאי ניזון מאגוזים, פירות, ונבטים.
בתורו הוא משמש טרף לנמרים ועופות דורסים.
סנאפי גיפטס היא חברה רב לאומית הממוקמת בניו יורק.
החברה, שהוקמה בשנת 2015, מספקת לחברות מערכת המציעה לעובדים מתנות בהתאמה אישית.
סנאפי גיפטס הוקמה בשנת 2015 על ידי דביר כהן וחני גולדשטיין בסן פרנסיסקו ובהמשך העבירה את מטה החברה לניו יורק.
בתחילה גייסה החברה 1.6 מיליון דולר והתחילה להתמקד ב"מתנות אישיות ללקוח", אולם בשנת 2017 העבירה את המודל העסקי שלה למתן מתנות ארגוניות תוך שהיא מציעה גרסה ארגונית לפלטפורמה שלה.
עד 2019 גייסה החברה סכום נוסף של 8.5 מיליון דולר בסבב גיוס שהובל על ידי החברות 83North ו-Hearst Ventures.
החברה, שהוקמה בסן פרנסיסקו, העבירה בהמשך את מטה החברה לניו יורק ופתחה משרד נוסף למחקר ופיתוח בתל אביב.
בשנת 2017 נכללה חברת סנאפי גיפטס בקבוצת הסטארט-אפ השלישית של האקסלרטור XRC Labs.
בסוף 2018, סקר חברה המפרט את 25 המתנות הגרועות ביותר של החברה הוצג במגזין "ביזנס ניוז דיילי" ו-מגזין פורצ'ן.
בספטמבר 2019 נכללה חברת סנאפי גיפטס ברשימת "10 הסטארט-אפים הישראלים הצעירים והמבטיחים ביותר בניו יורק" של מגזין פורבס.
ב-2021, דורגה החברה במקום הראשון כחברה עם הצמיחה הגדולה ביותר באזור ניו-יורק על ידי המגזין Inc.
בנוסף, נבחרה החברה כמקום הטוב ביותר לעבוד בו על ידי המגזין פורצ'ן.
במאי 2021 גייסה החברה סכום נוסף של 70 מיליון דולר בהובלת הקרן GGV Capital.
באוגוסט 2021 שכרה החברה משרד בגודל של כ-2,500 מ"ר בקומפלקס המשרדים "תאומי רובינשטיין" ברחוב יצחק שדה בתל אביב..
באוקטובר 2022, השיקה סנאפי פלטפורמה ללקוחות פרטיים.
בינואר 2023, הודיעה החברה על פיטורים של כ-100 עובדים, כ-30% מכוח העבודה שלה, בשל "תנודות כלכליות ואי ודאות" אותן חוות גם כן חברות אחרות בתעשיית הטכנולוגיה.
באפריל 2024 הודיעה החברה כי גייסה 25 מיליון דולר נוספים בסבב גיוס מסדרה D בהובלת קומרה קפיטל עם שווי חברה של כ-200 מיליון דולר.
כמו כן, דווח כי החברה ראתה צמיחה של 40% בשנת 2023 עם הכנסה שנתית של 30 מיליון דולר.
בינואר 2025, סנאפי רכשה את Covver, פלטפורמת מתנות למוצרים ארגוניים.
מייסדת ומנכ"לית סנאפי, חני גולדשטיין, הצהירה כי "...הפלטפורמות יהיו מאוחדות, כאשר Covver יהפוך למעשה ל"ערוץ הסוואג" בפלטפורמה של סנאפי." גולדשטיין גם הצהירה שמומחיות ה"סוואג" (Swag) של Covver משלימה את היכולת של סנאפי לספק את המוצריהם כמתנות בפלטפורמה של החברה.
מערכת סנאפי גיפטס, הזמינה לצרכנים במכשירים ניידים וגם למחשבים שולחניים, מספקת לחברות תוכנה למתן מתנות מותאמות אישית ומתבססת על נתוני עובדים כמו גיל, מין, מיקום וניתן גם לסנכרן אותה כדי לאפשר המלצות מתנה על בסיס זמן - אירועים ספציפיים כמו חגיגות יום הולדת ואירועים מיוחדים בעבודה.
המתנות נשלחות באמצעות הודעת טקסט או דואר אלקטרוני לנייד.
מקבל המתנה מקבל "כרטיס גירוד וירטואלי" החושף בפניו את המתנה שהמעסיק בחר מראש עבורו.
לאחר מכן יש לעובד אפשרות לאשר אותו או להחליף אותו, כאשר המעביד מאוחר יותר יקבל דוא"ל עם בקשת הרכישה.
סנאפי גיפטס עובדת דרך קמעונאים ומותגים כמו אמזון, Birchbox, Cloud9Living ו-Best Buy.
המערכת כוללת אף פתק "תודה" המאפשר למנהלים לראות את ההשפעה המיידית על עובדיהם.
סנאי סבך ירוק (שם מדעי: Paraxerus poensis) הוא מין של סנאי שוכן עצים מהסוג סנאי הסבך, החי ביערות הגשם של מערב אפריקה ומרכז אפריקה.
הוא תואר לראשונה בידי החוקר אנדרו סמית.
סנאי בוגר מגיע לאורך של 16-14.8 סנטימטרים.
פרוות הסנאי ירקרקה כמעט כולה חוץ מקצה הזנב השחור והבטן והלחיים הצהובים.
אורכה של הגולגולת 3.9-3.7 סנטימטרים ורוחבה 2.2-2.1 סנטימטרים.
הסנאי חי ביערות טרופיים של אפריקה בסיירה לאון, גאנה, גינאה, ליבריה, חוף השנהב, ניגריה, קמרון, גינאה המשוונית, גבון, הרפובליקה של קונגו וב וכן באי ביוקו ובסאו טומה ופרינסיפה.
הסנאי חי ביערות משניים ויערות ראשונים וכמו מרבית קרוביו לסוג הוא שוכן עצים הניזון בעיקר מפירות, זרעים וחלקי צמחים אחרים אך גם מחרקים, חסרי חוליות אחרים וביצי עופות.
הסנאים מונוגמים וחיים לבד או בזוגות.
הסנאי נטרף על ידי גחניים, חתול זהוב אפריקני, פיתון סלעים אפריקני ועיט כתר.
סנאי פרבו (שם מדעי: Callosciurus prevostii) הוא מין של מכרסם ממשפחת הסנאיים ותת־המשפחה סנאים יפים.
הוא חי בדרום-מזרח אסיה בחצי האי המלאי, סומטרה ובורנאו, והועבר על ידי האדם גם לאי סולאווסי.
הוא נקרא על שמו של הגאולוג הצרפתי .
אורכו של הסנאי ללא הזנב 20 עד 27 סנטימטרים, ומשקלו 250 עד 500 גרמים.
הוא בעל פרווה בצבע שחור, ירכיים ולחיים בצבע לבן ורגליים בצבע אדום.
הסנאי שוכן עצים ביערות הגשם של דרום-מזרח אסיה וניזון בעיקר מפירות עץ הדוריאן, אגוזים, זרעים, ניצנים, פרחים אך גם מחרקים וביצים.
לאחר היריון שאורכו עד שלושה שבועות נולדים 1 עד 3 צאצאים.
הטורפים העיקריים של הסנאי הם עופות דורסים, נחשים וחתוליים.
הסנאי נמצא על פי הרשימה האדומה של IUCN במצב השימור ללא חשש עקב תפוצה רחבה ונוכחות במספר רב של אזורים מוגנים אך הוא עלול להיפגע מבירוא יערות וציד.
סנבו זן, או בשמו הקודם סנבו קיודאן, פירושו "שלושה אוצרות" המסמלים את שלושת העקרונות הבסיסיים ביותר של הבודהיזם: בודהה, דהרמה וסנגהא.
אילו זן היא דרך פשוטה לגלות את העצמי האמיתי שלנו באמצעות חוויה ישירה וקונקרטית בהשגת שקט נפשי אמיתי.
הדרך להגיע לחוויה זו היא זאזן (zazen-坐禅), תרגול של מדיטציית זן בישיבה.
סנבו זן ביסודו זרם דתי זן-בודהיסטי שהוקם על ידי יסוטאני הקואון רושי (YASUTANI Haku'un Rôshi) בתאריך 8 בינואר 1954.
יסוטאני רושי, שנולד ב-5 בינואר 1885 בעיר שימיזו, מחוז שיזואוקה, יפן, הפך רשמית לנזיר בודהיסטי בסוטו כשהיה בן 13. בשנת 1925 פגש את הראדה סוגאקו רושי (HARADA Sogaku Rôshi), ובסופו של דבר הפך לאחד ממשיכי הדארמה שלו.
זן הגיע מסין ליפן במאה ה-12–13 דרך שני בתי ספר מרכזיים: בית הספר רינזאי ובית הספר סוטו.
סנבו זן שילב לראשונה בתולדות הזן את המסורות של שני בתי הספר הללו כבית ספר עצמאי חדש.
למרות שיוזמת ההקמה של יסוטאני הקואון רושי, במקור ככומר סוטו מגלה שהאופי הבסיסי של הארגון הוא זה של קו הסוטו עם "הישיבה הטהורה" שלו, הסנבו-זן גם אימץ את ההארה - שיטת הכשרה מקוונת של בית הספר רינזאי, להביא את התלמידים בצורה היעילה ביותר למימוש האני האמיתי שלהם.
סנג'אי גנדי (בהינדי: संजय गांधी; 14 בדצמבר 1946 – 23 ביוני 1980) היה פוליטיקאי הודי ובנה הצעיר של ראש ממשלת הודו אינדירה גנדי.
במהלך חייו התעתד להיות יורשה של אימו בהנהגת הקונגרס הלאומי ההודי, אך עקב מותו בתאונת מטוס ב-1980 אחיו הגדול רג'יב גנדי תפס את מקום אמם לאחר הרצחה ב-1984.
סנג'אי גנדי נולד ב-14 בדצמבר 1946 בניו דלהי כבנם הצעיר של פרוז ואינדירה גנדי.
בעת לידתו עמד אביה של אינדירה, ג'ווהרלל נהרו, בראשות ממשלת המעבר שהקימו הבריטים לקראת יציאתם מהודו הבריטית, והוא המשיך לכהן כראש ממשלת הודו עד מותו ב-1964. לאחר כשנה בה עמד לאל בהדור שסטרי בראשות ממשלת הודו, מונתה אימו, אינדירה, לראש ממשלת הודו.
סנאג'י התבקש לעזוב את עקב התנהגות לא הולמת.
עקב כך הוא אורגנה לו משרה ברולס-רויס בקרו שבאנגליה, שם עבד במשך שלוש שנים.
ב-1971 החליטה ממשלת הודו בראשות אינדירה גנדי, שגילתה נטיות סוציאליסטיות לייצר "מכונית עממית", שנועדה להיות מתאימה למעמד הביניים ההודי.
הרעיון עצמו כבר עלה פעמים מספר משנות החמישים, אך לא הבשיל ליותר מרעיון.
ביוני 1971 הוקמה חברה בשם וסנג'אי מונה למנהל החברה.
החברה קיבלה בנובמבר הסמכה משר התעשיות דינש סינג ליצור המכונית העממית מטעם הממשלה.
המיזם כולו כוסה בענן של שחיתות ובזבזנות: המפעל הוקם בהריאנה על ידי ראש השרים בנסי לאל על קרקע שלא הותאמה לכך ותוך הפרת חוקי התכנון.
גם החברה, שגייסה עד ספטמבר 1974 18 מיליון רופי, הייתה תערובת של פעילות פוליטית ועסקית.
החברה לא עברה מעולם מייצור אב טיפוס ליצור המוני.
ב-1974 הייתה התערערות כללית של ממשלת אינדירה גנדי, שנתפסה כמושחתת ולא לגיטימית.
ב-1975 פסק בית המשפט הגבוה באללהאבאד כי גנדי ניצלה לרעה את המנגנון הממשלתי בבחירות ב-1971, והורה לה להתפטר.
אינדירה הכריזה בתגובה ב-25 ביוני 1975 על מצב חירום לאומי, תוך שהיא מנצלת את הרוב של הקונגרס הלאומי ההודי (R) על מנת לבטל את החקיקה עליה הסתמך בית המשפט בפסיקתו והכנסת תיקון לחוקת הודו שהעניק לראש ממשלת הודו חסינות מפני חוקי הבחירות.
תקופה זו, בה דוכאו זכויות האזרח והאופיזיציה, הביאה לעלייתו הפוליטית של סנג'אי, שנחשב לכוח העיקרי מאחורי ממשלתה של אימו, בלא שישא במשרה פוליטית רשמית.
סנג'אי השתלט על , תנועת נוער של הקונגרס, שהפכה לצבא נאמניו.
ב-22 בפברואר 1976 הכריז סנג'אי על תוכנית בת חמש נקודות: תכנון משפחה, פינוי שכונות עוני, נטיעת עצים, ביטול האנאלפביתיות וביטול קאסטות ונדוניות.
בשנה זו הפך סנג'אי לדמות פעילה באופן בולט, כאשר דמותו מופיעה בכרזות והוא הפך למוכר בקרב הציבור הרחב.
עם הזמן הופנו המשאבים בעיקר לתכנון המשפחה, שהפך לעיקור כפוי המוני, לצד חיסול שכונות העוני בדלהי.
בינואר 1977 הודיעה אינדירה גנדי על הסרת מצב החירום וקיום בחירות במרץ.
סנג'אי התמודד במחוז בחירה באוטר פרדש אך הובס, כשמפלגת הג'נטה הופכת למפלגת השלטון.
בתקופת האופוזיציה הועמדו סנג'אי ואימו אינדירה לדין במספר האשמות, אך ההליכים לא הושלמו במהלך התקופה.
לאחר התפוררות ממשלת הג'נטה הוקדמו הבחירות לתחילת 1980. בבחירות אלו נבחר סנג'אי לראשונה למשרה רשמית כחבר בלוק סבהה.
כחודש לפני מותו מונה סנג'אי למזכיר הכללי של הקונגרס.
ב-23 ביוני 1980 נהרג סנג'אי בתאונת מטוס בדלהי, במהלך ביצוע תעלולים אקרובטיים.
סנג'אי נישא בספטמבר 1974 ל.
לאחר מותו הסתכסכה אלמנתו עם אימו אינדירה ופנתה לפעילות פוליטית נפרדת, כשהיא מצטרפת לג'נטה דאל ולאחר מכן למפלגת העם ההודית.
בנם היחיד נולד במרץ 1980, ואף הוא פעיל פוליטית כחבר מפלגת העם.
מנגנון הסנאפבק של סנקציות נגד איראן הוא תהליך דיפלומטי ומשפטי שהוקם במסגרת החלטת מועצת הביטחון של האו"ם 2231 (2015), אשר אישרה את תוכנית הפעולה המקיפה המשותפת (JCPOA).
המנגנון מאפשר הטלה אוטומטית מחדש, המכונה בדרך כלל "snapback", של סנקציות שהוסרו בעבר על איראן בתגובה להפרה משמעותית של הסכם הגרעין.
תאריך תפוגתו של המנגנון ושל המנדט הכולל של החלטה 2231 של מועצת הביטחון של האו"ם, היה ב-18 באוקטובר 2025, עשר שנים לאחר יום אימוצו, אלא אם כן יופעל לפני תאריך זה.
בעקבות דאגה בינלאומית בנוגע לתוכנית הגרעין של איראן, הוטלו מספר סנקציות של מועצת הביטחון של האו"ם בין השנים 2006 ו-2010, כנגד פעילותה הגרעינית והטילים של איראן, עסקאות נשק ורשתות פיננסיות קשורות.
לחצים אלה, לצד הסברה דיפלומטית, הגיעו לשיאם בהסכם המעצמות על תוכנית הגרעין האיראנית (JCPOA) בשנת 2015 בין איראן למדינות ה-P5+1 (סין, צרפת, רוסיה, בריטניה, ארצות הברית וגרמניה).
הסכם הגרעין הטיל מגבלות ופיקוח מחמירים על תוכנית הגרעין של איראן בתמורה להקלה נרחבת בסנקציות.
כדי להבטיח לאיראן שהקלות הסנקציות לא יבוטלו באופן שרירותי, הסכם הגרעין והחלטת מועצת הביטחון של האו"ם 2231 קבעו לוח זמנים להסרת סנקציות של האו"ם ואפשרו להגבלות מסוימות (כגון אמברגו הנשק והגבלות הטילים) לפוג אוטומטית לאחר תקופות קבועות.
במקביל, בנו המשתתפים מנגנון "צמצום הסכם" חירום, כאמצעי הגנה לאוכפי העסקה: אם איראן תפר את התחייבויותיה, ניתן יהיה להטיל מחדש סנקציות במהירות ללא סיכון של וטו במועצת הביטחון של האו"ם.
סעיף צמצום הסכם זה, שתואר ככלי דיפלומטי חסר תקדים, סייע להבטיח תמיכה בהסכם הגרעין בכך שהבטיח שכל "אי-ביצוע משמעותי" מצד איראן יוכל להיענות בהחזרה מהירה של סנקציות בינלאומיות.
מועצת הביטחון של האו"ם אישרה פה אחד את הסכם הגרעין באמצעות החלטה 2231 ב-20 ביולי 2015, תוך שילוב מנגנון זה במשפט הבינלאומי.
הפעלת המנגנון החריפה את המשבר הכלכלי באיראן והובילה לפיחות חסר תקדים של הריאל האיראני, שבדצמבר 2025 הגיע לשווי של 1.44 מיליון ריאל איראני לדולר אמריקאי אחד, דבר שהוביל לאינפלציה במדינה.
בעקבות החרפת המשבר הכלכלי פרצו באיראן הפגנות נגד המשטר.
רפובליקת סנגל או בקיצור סֶנֶגָל היא מדינה במערב אפריקה.
סנגל גובלת באוקיינוס האטלנטי במערב, במאוריטניה בצפון, במאלי במזרח, ובגינאה וגינאה ביסאו בדרום.
גמביה היא כמעט מובלעת בתוך סנגל אולם גמביה גובלת בסנגל משלוש רוחות כך שאינה מובלעת.
סנגל קיבלה את עצמאותה מצרפת ב-1960, ולאורך כל שנות קיומה שרר בה משטר יציב באופן יחסי בשונה מחלק ניכר משאר מדינות היבשת האפריקאית שבהן אירעו הפיכות צבאיות, סכסוכים אתניים או מלחמות אזרחים, לעומתה.
כיום מהווה סנגל מודל של דמוקרטיה רב-מפלגתית באפריקה הסאב-סהרית.
מעל ל-90% מאוכלוסיית סנגל הם מוסלמים, והיא גם מדינה חברה בארגון לשיתוף פעולה אסלאמי.
האסלאם, הדת השלטת בסנגל, הגיעה לאזור לראשונה במאה ה-11. מתוך הממלכות המקומיות, אימפריית ג'ולוף במאה ה-14 הייתה החזקה ביותר.
למן הגעת הפורטוגזים לאזור במאה ה-15 ועד השתלטותה של צרפת עליו ב-1677, נאבקו פורטוגל, הולנד ואנגליה על הריבונות בו.
בעת שנקבעה בעלות צרפת על השטח הכולל את סנגל, החל להתנהל ממנו סחר ער בעבדים.
דקר הייתה לבירת המושבה הצרפתית של מערב אפריקה הצרפתית ב-1902. בינואר 1959 התמזגו סנגל וסודאן הצרפתית ליצירת "הפדרציה של מאלי", שקיבלה עצמאות ב-20 ביוני 1960, על-פי הסכם שנחתם עם צרפת באפריל 1960. בעקבות הקשיים הפוליטיים הפנימיים התפרקה הפדרציה ב-20 באוגוסט אותה שנה.
סנגל וסודאן הצרפתית (ששינתה את שמה לרפובליקת מאלי) הכריזו על עצמאותן בנפרד.
לאופולד סדאר סנגור, אחד המנהיגים הבולטים באפריקה הפוסט-קולוניאלית, נבחר לנשיאה הראשון של סנגל בספטמבר 1960, ושלט במדינה במשותף עם ראש הממשלה מַמָדוּ דִייַה.
בדצמבר 1962 ניסה דייה לערוך הפיכה, שנכשלה ללא שפיכות דמים.
הוא נאסר ונחקקה חוקה חדשה שהעצימה מאוד את כוחו של הנשיא.
ב-1980 פרש סנגור מן החיים הפוליטיים מרצונו, והשלטון עבר באופן מסודר ליורשו עבדו דיוף.
בעשורים הבאים ידעה המדינה לעיתים מהומות רחוב, סכסוכי גבול וגם מרד של בדלנים בחבל הקזמנס בדרום-מערב.
על אף כל זאת, נשמרה בה באופן יחסי היציבות השלטונית, והמחויבות לדמוקרטיה ולזכויות הפרט הלכה והעמיקה, בעידודו של דיוף.
סנגל חברה לגמביה ליצירת הקונפדרציה של סנגמביה ב-1982. האינטגרציה של שתי המדינות מעולם לא בוצעה והאיחוד התפרק ב-1989.
בבחירות לנשיאות שנערכו בשנת 2000, אחרי כ-40 שנות שלטון של "המפלגה הסוציאליסטית של סנגל", הפסיד מנהיגה והנשיא המכהן אז עבדו דיוף בבחירות לעבדוליי ואד (Abdoulaye Wade), מנהיג "המפלגה הדמוקרטית הסנגלית", הדוגלת במדיניות ליברלית.
ואד היה ראש האופוזיציה במשך 25 שנה והפסיד לדיוף בשלוש מערכות בחירות.
תחילה נאלץ ואד להקים קואליציה עם המפלגה הסוציאליסטית ששלטה באספה הלאומית.
המהפך הפוליטי הושלם לאחר בחירות 2001 לאספה הלאומית, שבהן ניצחה בהפרש ניכר המפלגה הדמוקרטית.
ואד ניצח שוב בבחירות ב-2007, אך בניסיונו לזכות בכהונה שלישית ב-2012 הפסיד למאקי סאל.
בשנת 2002 התרחשה טביעת ספינת MV Le Joola ובה כ-2,000 אנשים, רובם נהרגו.
כתוצאה ממשבר שלטוני שהתפתח בעקבות האירוע ראש הממשלה מם מדיאור בויי ומספר שרים נוספים התפטרו.
באזור הקזמנס (Casamance), הרצועה בדרום-מערב סנגל שבין גמביה לגינאה ביסאו, מתקיימת מאז 1982 לוחמה בלתי רציפה בין הממשלה לבין כוחות בדלניים.
המורדים, בני הקבוצה האתנית ג'וֹלה, טוענים לקיפוח מצד הוולוף, הקבוצה הדומיננטית במדינה.
נוסף על ההבדלים האתניים, גם המורשת הקולוניאלית הבריטית והפורטוגלית הקיימת באזור הקזמנס מפרידה בין האזור לשאר המדינה.
על אף הסכם שלום שנחתם ב-2004 עם חלק מארגוני המורדים , נמשכות התקריות האלימות בחבל .
גם מצידו השני של הגבול, באזור הקזמנסה (Casamança) שבגינאה ביסאו, פעילים ארגוני מורדים בדלנים, אלא ששם הבדלנים פרו-סנגלים.
מחלת האיידס החלה להתפשט בסנגל באמצע שנות ה-80 של המאה ה-20, ומקרה ראשון אובחן בשנת 1986. תגובתה של ממשלת סנגל להתפשטות האיידס הייתה מהירה.
בניגוד למדינות רבות בהן אבד זמן רב, וקופחו חיי אדם בעקבות הכחשות הממשל, סנגל הנהיגה תוכנית
לאומית למאבק באיידס בשם SIDA (שם המחלה בצרפתית).
עוד מימיה הראשונים ננקטו בתוכנית אמצעים משמעותיים למניעת הידבקות ב-HIV בהם: קידום השימוש בקונדומים, שיתוף פעולה בין מנהיגי המדינה ומנהיגי הדת, סקרים מחוזיים לקביעת אזורי סיכון וקביעת התפשטות המגפה, ייעוץ ובדיקה חסויים לאזרחים, התייחסות לעוסקים בזנות כקבוצת סיכון ושילוב לימודים על HIV ואיידס בתוכנית החינוך.
סנגל היא בין המדינות המעטות באפריקה שמעולם לא אירעה בה מלחמת אזרחים או הפיכה צבאית, והיא עברה באופן חלק ממשטר ריכוזי למשטר דמוקרטי רב-מפלגתי.
המשטר בסנגל הוא נשיאותי למחצה.
התקשורת בסנגל חופשית , בניגוד למרבית מדינות אפריקה.
בית המשפט העליון של סנגל, שבוטל ב-1992, הוחלף בשלושה גופים מיוחדים, בית המשפט לתיפטר, מועצת המדינה והמועצה החוקתית, די דומים לעמיתיהם הצרפתיים.
חוק הביזור, מיושם בינואר 1997, מעניק סמכויות משמעותיות לאסיפות אזוריות.
באוגוסט 2008 חוק אורגני יצר מחדש בית משפט עליון באמצעות המיזוג בין בית המשפט לכספים ומועצת המדינה.
המועצה החוקתית מורכבת מחמישה חברים המתמנים בצו לשש שנים שאינן ניתנות לחידוש, כולל נשיא וסגן נשיא.
הוא מתחדש חלקית כל שנתיים, עם שני חברים לכל היותר.
תפקידו לפקח על בחירות לחקיקה ולוודא את חוקתיות החוקים וההתחייבויות הבינלאומיות.
הרשות המחוקקת היא האספה הלאומית, שמורכבת מבית אחד בן 150 חברים.
המחוקקים נבחרים בשיטת בחירות מעורבת – גם במחוזות בחירה (שכל אחד מהם שולח מספר נציגים) וגם ברשימה ארצית.
הרשות המבצעת בסנגל עומד נשיא שנבחר בבחירות ישירות, וממנה ראש ממשלה, שממנה את חברי הקבינט.
הממשלה נושאת באחריות כלפי הפרלמנט ואפשר להדיחה בהצבעת אי-אמון.
מאז תיקון שהוכנס לחוק בשנת 2000, הנשיא נבחר לתקופה של חמש שנים, ומוגבל לשתי כהונות.
הנשיא ממנה גם את מושלי המחוזות.
הרשות השופטת היא בית המשפט העליון של סנגל, שבוטל ב-1992, והוחלף בשלושה גופים מיוחדים, בית המשפט פלילי, מועצת המדינה והמועצה החוקתית, די דומים למקביליהם הצרפתיים.
בפברואר 2007 נבחר ואד בסיבוב אחד וברוב של 56% לכהונה שנייה (כהונתו הקודמת נמשכה שבע שנים, כיוון שהחוק שקיצר את כהונת הנשיא נחקק במהלכה).
ביוני 2007 ניצחה גם המפלגה הדמוקרטית בבחירות לאספה הלאומית, אך על הניצחון העיבה החרמת הבחירות מצד מפלגות האופוזיציה העיקריות, שהנשיא לא קיבל את דרישתן לשינוי בנוהלי הבחירות.
בעקבות ההחרמה היה שיעור ההצבעה נמוך (38 אחוזים לעומת כ-68 אחוזים בבחירות 2001) והגוש הפרלמנטרי "קואליציית SOPI" שבמרכזו המפלגה הדמוקרטית זכה ב-131 מתוך 150 מושבים.
הממשל הואשם בשחיתות שלטונית בין היתר על ידי קבוצת יאן א-מאר שהוציא המונים להפגנות.
במרץ 2012 הפסיד ואד בניסיונו לזכות בכהונה שלישית למועמד האופוזיציה מאקי סאל.
חילופי השלטון התנהלו בצורה מסודרת, בניגוד למצב במדינות אפריקאיות רבות.
באוגוסט 2013 מינה סאל את שרת המשפטים אמינָטה טורֶה לראש ממשלה.
באוגוסט 2022, הקואליציה של נשיא סנגל, מאקי סאל, איבדה את הרוב המוחלט שלה בפרלמנט, זו הפעם הראשונה מאז עצמאותה של המדינה שמחנה מפלגת השלטון איבד את הרוב הזה ויצטרך להסתמך על כוחות אחרים בפרלמנט כדי להעביר חקיקה.
בשנת קבלת העצמאות 1960 חולקה סנגל ל-7 מחוזות, שונים מאוד בשטחם.
למשל מחוז מזרח סנגל היה פי 11 יותר גדול ממחוז קאפור.
במהלך השנים נערכו רפורמות ובשנת 1996 הוצא צו במסגרת מדיניות הביזור על מנת לשנות חוסר האיזון וגם להעביר סמכויות מסוימות מהשלטון המרכזי להנהגות האזוריות המקומיות.
הארגון המנהלי מחדש משנת 1996 עבר עוד שינויים בהמשך, עם הקמתם של מחוז מתם ב-2001, מחוז קונגל (Koungheul) ב-2006 והפיכתם של הנפות קפרין, קדוגו וסדיו למחוזות, הפיכת 10 יישובים לנפות, והקמתן של קהילות כפריות חדשות וקומונות רבות.
בשנת 2009 מנתה סנגל 14 מחוזות, 45 נפות, 46 קומונות קנטונליות (communes d'arrondissement), 113 קומונות עירונית ו-370 קהילות כפריות.
הכפרים ובראשם ראשי כפר מהווים את התא הבסיסי של הארגון הזה.
הכוחות המזוינים של סנגל מורכבים מ-17,000 אנשי צבא יבשה, חיל האוויר, חיל הים וז'נדרמריה.
סנגל מקבלת את רוב האימונים, הציוד והתמיכה מצרפת ומארצות הברית.
גרמניה וישראל מספקות תמיכה במידה קטנה יותר.
סנגל היא מדינה חקלאית ענייה ושיעור האבטלה בה גבוה: ב-2007 הוערך ב-48%.
האבטלה הרחבה, תהליך העיור (שהואץ בעקבות בצורת 2008), קרבתה לאירופה ומיקומה יחסית לדרום אמריקה הפכו את סנגל למרכז ראשי לסחר בסמים במערב אפריקה.
סמים מועברים במטוסים קלים מעבר לאוקיינוס, בדרך יבשתית לסנגל וממנה בסירות ועל ידי בלדרים לאירופה.
כמו כן, מובטלים רבים מסכנים את חייהם ויוצאים להפלגות ארוכות בסירות בלתי בטיחותיות כדי להגיע לאיים הקנריים ומהם למערב אירופה.
ההערכות הן שאחד מכל שבעה מהגרים מת בדרך מטביעה, רעב ורצח על הסירות.
ענף הדיג מפותח ומעסיק רבים מכח העבודה בדיג ובתעשיית עיבוד הדגים.
בנוסף מגדלים בסנגל משק חי.
כ-77% מכח העבודה עוסק בחקלאות ואחראי ל-18.3% מן התוצר.
החקלאות תלויה מאוד בכמות המשקעים.
השקיה סדירה של חקלאות שלחין קיימת רק באזורים בצפון המגינה ובדרום המדינה בהם מתאפשרת השקיה שמקורותיה בנהרות (הסנגל או הקזמנס).
ענפי התעשייה העיקריים הם עיבוד מזון (בעיקר עיבוד דגים), כריית פוספטים וייצור דשנים כימיים, זיקוק נפט (מנפט גולמי מיובא) וכן בניית ספינות ותיקונן.
במאה העשרים ואחת נפתחו מספר מכרות זהב באזור סאבאדולה המזרח המדינה ובשנת 2005 נמצא זהב במכרה בסנגל ובמרץ 2009 הותך מטיל הזהב הסנגלי הראשון, באזור סאבדולה במזרח המדינה.
אזור זה נחשב במאה העשרים ואחת עשיר בזהב וחברות בינלאומיות רבות פועלות בו בצד הגבול של מאלי עם עתודות כרייה בסנגל.
עם זאת, ההשפעה המיידית על האוכלוסייה מועטה ותופעות המוכרות מכריית יהלומים במדינות שכנות אינן מתרחשות בסנגל, עקב ההשקעות העצומות שנדרשות להפקת זהב אל מול הפקת יהלומים.
כמו כן נפתח בצפון-מערב סנגל מכרה זירקוניום.
למעלה מ-50% מתקציבה הרשמי של סנגל מגיע מתורמים, בראשם צרפת והאיחוד האירופי.
ההערכות הן שנתון זה מתקרב ל-80% בשקלול ההשקעות בתשתיות שמבצעים אותם תורמים.
בשנים האחרונות יש גם מעורבות פיננסית משמעותית של ספרד, אשר מנסה לטפל בבעיית הפליטים המגיעים לחופה על ידי שיפור הכלכלה המקומית.
ביקורת על ההשפעה השלילית של חלק מהסיוע המערבי למדינות אפריקה העלתה הסופרת הניגרית דמביסה מויו בספרה Dead Aid.
המטבע בסנגל הוא הפרנק CFA, המטבע המשותף ל-8 מדינות במערב אפריקה ו-6 מדינות במרכז אפריקה, ברובן מושבות צרפתיות לשעבר.
ערכו של המטבע קבוע לעומת האירו בשער של 655.957 פרנקים לאירו אחד.
פיחות יזום של 50% בערך הפרנק CFA נעשה ב-1994 במסגרת תוכנית כלכלית שאפתנית, שגם הפחיתה את מעורבות הממשלה בקביעת המחירים במשק ואת הסובסידיות למוצרי יסוד.
בעשר השנים שלאחר מכן נרשמה צמיחה שנתית של 5% במשק.
סנגל משמשת כתחנת מעבר בסחר עם שכנותיה חסרות המוצא לים, מה שמהווה מקור הכנסה נוסף.
סנגל מייבאת בעיקר מזון ומשקאות ונפט גולמי לזיקוק ומייצאת בעיקר נפט מזוקק ופוספטים.
בשנת 2022 סך היבוא לסנגל עמד על 16.4 מיליארד דולר, מתוכם 386 מיליון דולר ליבוא חיטה לסנגל.
סך היצוא מסנגל עמד על 6.2 מיליארד דולר, רובו למאלי, הודו, שווייץ, ארצות הברית והרפובליקה העממית של סין.
סנגל שוכנת במערב אפריקה, לחופי האוקיינוס האטלנטי.
הנקודה המערבית ביותר באפריקה, חצי האי קאפ-ור, שוכנת בתחומיה, ובה ממוקמת הבירה דקאר.
המדינה גובלת במאוריטניה לאורך נהר סנגל בצפון, במאלי במזרח, בגינאה בדרום-מזרח ובגינאה ביסאו בדרום מערב.
בפנים המדינה שוכנת כמובלעת-למחצה המדינה הקטנה גמביה.
שטחה הכולל של המדינה 196,190 קמ"ר – מעט פחות משטח בריטניה.
מישורי החול של הסאהל המאפיינים את צפון המדינה מתחלפים במורדות גבעות בדרום-מזרח.
הנקודה הגבוהה ביותר, שגובהה 581 מטר, שוכנת בדרום מזרח סנגל, במורדותיה של רמת פוטה ג'אלון, שרוב שטחה בגינאה.